കാര്ക്കളയില് ക്രിസ്ത്യന് പ്രാര്ഥനാ കേന്ദ്രത്തില് സംഘ്പരിവാര് അക്രമമെന്ന് പരാതി പൊലീസ് നടപടി ഇല്ലെങ്കില് നിയമം കൈയിലെടുക്കുമെന്ന് മുന്നറിയിപ്പ് മംഗളുറു: www.kasargodvartha.com 10.09.2021 കാര്ക്കള കുക്കുണ്ടൂര് ആനന്ദി മൈതാനിയിലെ ക്രിസ്ത്യന് പ്രാര്ഥനാ കേന്ദ്രത്തില് ഹിന്ദു ജാഗരണ വേദി പ്രവര്ത്തകര് ഇരച്ചുകയറി ഭീകരാന്തരീക്ഷം സൃഷ്ടിച്ചതായി പരാതി. 10 വര്ഷമായി പ്രവര്ത്തിക്കുന്ന കേന്ദ്രത്തില് മതപരിവര്ത്തനം നടക്കുന്നു എന്നാരോപിച്ചാണ് മിന്നലാക്രമണമെന്നാണ് വിവരം. പ്രാര്ഥനക്ക് എത്തിയവരും എച് ജെ വി പ്രവര്ത്തകരും തമ്മില് നടന്ന ചൂടേറിയ വാഗ്വാദം കൈയാങ്കളിയോളമെത്തി. പൊലീസ് എത്തി അക്രമികളെ മാറ്റി രംഗം ശാന്തമാക്കി. വര്ഷങ്ങളായി ഹിന്ദുക്കളെ കൂട്ടത്തോടെ ക്രിസ്തു മതത്തിലേക്ക് പരിവര്ത്തനം ചെയ്യുകയാണെന്ന് അക്രമത്തിന് നേതൃത്വം നല്കിയ പ്രകാശ് കുക്കെഹള്ളി പറഞ്ഞു.ക്രിസ്ത്യന് മിഷനറി പ്രവര്ത്തനത്തിലൂടെയാണ് മതംമാറ്റം സംഭവിക്കുന്നത്. ഈ കേന്ദ്രം അതിന്റെ ഭാഗമാണെന്ന വിശ്വസനീയ വിവരം ലഭിച്ചതിനെത്തുടര്ന്നാണ് അക്രമിച്ചത്. കോവിഡ് നിയന്ത്രണങ്ങള് കാരണം ഗണേശോത്സവം കൊണ്ടാടാന് കഴിയാത്ത അവസ്ഥയിലാണ് ലൈസന്സ് പോലും ഇല്ലാതെ ഇത്തരം കേന്ദ്രങ്ങള് പ്രവര്ത്തിക്കുന്നതെന്ന് ആരോപിച്ച പ്രകാശ് പൊലീസ് നടപടി സ്വീകരിച്ചില്ലെങ്കില് അക്രമം തുടരുമെന്ന് പറഞ്ഞു.